CELEX: 32008R1143
Language: sl
Date: 2008-11-13
Title: Uredba Komisije (ES) št. 1143/2008 z dne 13. novembra 2008 o uvrstitvi določenega blaga v kombinirano nomenklaturo

19.11.2008   
            
            
               SL
            
            
               Uradni list Evropske unije
            
            
               L 308/13
            
         
      UREDBA KOMISIJE (ES) št. 1143/2008
   z dne 13. novembra 2008
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o Skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznako KN, ki je označena v stolpcu 2, iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) za obdobje treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. novembra 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Poimenovanje blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Komplet, pripravljen za prodajo na drobno, sestavljajo:
                  
                              —
                           
                           
                              naprava z elektronskimi sestavnimi deli v obliki cigarete,
                           
                        
                              —
                           
                           
                              dva vložka,
                           
                        
                              —
                           
                           
                              dve litijevi bateriji z možnostjo ponovnega polnjenja ter
                           
                        
                              —
                           
                           
                              polnilnik baterije.
                           
                        Naprava je sestavljena iz ohišja iz nerjavnega jekla z mikroelektronskim vezjem, visoko občutljivega senzorja, posode za bateriji in posode za namestitev vložka.
                  Vsak vložek je sestavljen iz inhalatorja in ampule. Ampula vsebuje nikotin, zmes vonjav za cigarete in običajne živilske aditive. Inhalator in ampula sta namenjena enkratni uporabi.
                  Elektronsko vezje, ki se aktivira z inhalacijo, povzroči atomizacijo nikotinskega razredčila in nastanek razpršenega „dima“, ki ga kadilec vdihne.
               
               
                  8543 70 90
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature in besedilo oznak KN 8543, 8543 70 in 8543 70 90.
                  Sestavni del, ki daje kompletu njegovo bistveno značilnost, je elektronska naprava, saj elektronsko vezje sproži atomizacijo nikotinskega razredčila in nastanek razpršenega „dima“, ki ga kadilec vdihne.
                  Uvrstitev pod tarifno številko 8424 je izključena, saj naprava ni mehanska naprava za brizganje, razprševanje ali pršenje tekočin.
                  Za elektronsko napravo velja, da je električni aparat z lastno funkcijo, ki ni naveden ali zajet drugje v poglavju 85.
                  Zaradi splošnega pravila 3(b) je treba komplet zato uvrstiti pod tarifno številko 8543 (glej tudi pojasnjevalne opombe harmoniziranega sistema k tarifni številki 8543, tretji odstavek).